تورک سلاح‌لی گوجلری، سوریه‌نین قوزئیینده پ‌کاکا/ یپگ و داعش ترور هؤرگوتلرینه قارشی باریش بولاغی عملیاتینی باشلاتدی.
عملیاتین باشلادیغینی پرزیدنت رجب طیب اردوغان، سوسیال مئدیا حسابی تویتردن بیلدیردی.
اردوغان مئساژیندا،
"تورک سلاح‌لی گوجلریمیز سوریه میللی اوردوسو ایله بیرلیک‌ده سوریه‌نین قوزئیینده پ‌کاکا/یپگ و داعش ترور هؤرگوتلرینه قارشی #BarışPınarıHarekatıنی باشلادمیشدیر" دئدی.
آماجلارینین، تورکییه‌نین گونئی سرحدین‌ده یارادیلماغا چالیشیلان ترور کوریدورونو یوخ ائتمک و بؤلگه‌یه باریش و دینجلیک گتیرمک اولدوغونو وورغولایان اردوغان،
"باریش بولاغی عملیاتی ایله اؤلکه‌میزه قارشی ترور تهدیدینی آرادان قالدیراجاییق" ایفاده‌لرینی ایشلتدی.
عملیات ایله اولوشدورولاجاق گوونلی بؤلگه سایه‌سین‌ده سوریه‌لی سیغینماچیلارین اؤلکه‌لرینه قاییتمالارینی تامین ائد‌جکلرینی قید ائد‌ن اردوغان،
"باریش بولاغی عملیاتی ایله سوریه‌نین تورپاق بوتؤولویونو قورویاجاق، بوتون بؤلگه خالقینی ترورون پنجه‌سین‌دن قورتاراجاییق" دئدی.
پرزیدنت اردوغان، عملیات‌دا وظیفه‌لی قهرهمان عسگرلره و یئرلی دستک عنصورلارینا اوغورلار دیله‌دی.
